یورپی یونین اور جنوبی افریقہ کا ایٹمی معاہدے کی حمایت کا اعلان

یورپی یونین اور جنوبی افریقہ نے ایران کے ساتھ ہونے والے جامع ایٹمی معاہدے کی حمایت کا اعلان کیا ہے۔

خبر کا کوڈ: 3042

تاریخ: 16 November 2018 - 17:51

مقدس دفاع نیوز ایجنسی کی بین الاقوامی رپورٹر رپورٹ کے مطابق، بریسلز میں یورپی یونین اور جنوبی افریقہ کے مشترکہ اجلاس کے بعد جاری ہونے والے بیان میں ایٹمی معاہدے پر مکمل اور موثر طریقے سے عملدرآمد کو ضروری قرار دیا گیا ہے۔

یورپی یونین اور جنوبی افریقہ کے مشترکہ بیان میں آیا ہے کہ ایٹمی معاہدے کو باقی رکھنا عالمی سلامتی کے لیے ضروری ہے اور ایران کے خلاف تمام پابندیاں ختم کی جانی چاہییں۔

یاد رہے کہ آٹھ مئی کو ڈونلڈ ٹرمپ نے ایران اور جوہری معاہدے کے خلاف پرانے الزامات کو دہرا کر اس معاہدے سے امریکہ کی علیحدگی کا اعلان کیا تھا۔

ایٹمی معاہدے سے امریکہ کی علیحدکی پر دنیا بھر میں تنقید کی جاتی رہی ہے جبکہ برطانیہ، فرانس، روس، چین، جرمنی اور یورپی یونین نے ایران کے ساتھ ہونے والے ایٹمی معاہدے کو جاری رکھنے کا اعلان کیا ہے۔

پیغام کا اختتام/